b'\n_START_ARTICLE_\nAnna Borg\n_START_PARAGRAPH_\nAnna Gudmundine Gudrun Borg (f\xc3\xb8dt Anna Borgt\xc3\xb3rsd\xc3\xb3ttir 30. juli 1903 i Reykjavik \xe2\x80\x93 14. april 1963 ved Oslo) var en dansk skuespillerinde._NEWLINE_Borg, der var datter af den islandske skuespiller Stefania Gudmundsd\xc3\xb3ttir, blev uddannet fra Det Kongelige Teaters elevskole i 1928 og debuterede \xc3\xa5ret efter i Galgemanden, hvor hun spillede Maria. Hun var tilknyttet Det Kongelige Teater til sin d\xc3\xb8d p\xc3\xa5 n\xc3\xa6r fire \xc3\xa5r, hvor hun havde roller p\xc3\xa5 Dagmarteatret og Folketeatret. S\xc3\xa6rligt popul\xc3\xa6r blev hun for sin rolle som Gretchen i Faust. Hun blev gift med Poul Reumert i 1932 og var fra 1958 underviser ved Det Kongelige Teaters Elevskole. 1941 modtog hun Ingenio et arti._NEWLINE_Hun omkom, da det Icelandair-fly, hun var om bord p\xc3\xa5, styrtede ned ved Oslo Lufthavn, Fornebu. Reumert udgav efterf\xc3\xb8lgende Anna Borgs erindringer med et udvalg af hendes breve, dagb\xc3\xb8ger og b\xc3\xa5ndoptagelser.'